ddrg/super_eurlex huggingface dataset:
Протокол относно условията и договореностите за приемането на Република България и на Румъния в Европейския съюз - ЧАСТ ЧЕТВЪРТА: ВРЕМЕННИ РАЗПОРЕДБИ - ДЯЛ IV:ДРУГИ РАЗПОРЕДБИ - Член 40



Официален вестник n° L 157 , 21/06/2005 стр. 0042 - 0042



Член 40 С цел да не се възпрепятства правилното функциониране на вътрешния пазар, прилагането на българските и румънските национални правила по време на преходните периоди, посочени в приложения VI и VII, не води до граничен контрол между държавите-членки. --------------------------------------------------
3. СВОБОДНО ДВИЖЕНИЕ НА КАПИТАЛИ

Договор за създаване на Конституция за Европа.

1. Независимо от задълженията, произтичащи от Договора за създаване на Конституция за Европа, Румъния може да запази в сила за срок от пет години от датата на присъединяване, ограниченията, съществуващи в нейното законодателство към датата на подписване на Договора за присъединяване по отношение на придобиването на право на собственост върху земя за второ жилище от граждани на държавите-членки или държавите, страни по Споразумението за Европейско икономическо пространство (СЕИП), които не пребивават в Румъния, или от дружества, които са учредени в съответствие със законите на друга държава-членка или държава, страна по СЕИП и, които нито са се установили, нито имат клон или представителство на територията на Румъния.

Граждани на държавите-членки и граждани на държавите, страни по Споразумението за Европейско икономическо пространство, които законно пребивават в Румъния, са извън обхвата на разпоредбите на предходната алинея или каквито и да било норми или процедури, различни от тези прилагани към румънски граждани.

2. Независимо от задълженията, произтичащи от Договора за създаване на Конституция за Европа, Румъния може да запази в сила за срок от седем години от датата на присъединяване, ограниченията, съществуващи в нейното законодателство към датата на подписване на Договора за присъединяване по отношение на придобиването на право на собственост върху земеделска земя, гори и горска земя от граждани на друга държава-членка, от граждани на държавите, страни по Споразумението за Европейско икономическо пространство (СЕИП) и от дружества, които са учредени в съответствие със законите на друга държава-членка или държава по СЕИП, и които нито са се установили, нито са регистрирани в Румъния. В никакъв случай, при придобиването на земеделска земя, гори и горска земя, гражданин на държава-членка не може да бъде третиран по-неблагоприятно отколкото към датата на подписване на Договора за присъединяване или да му бъдат налагани по-големи ограничения в сравнение с граждани от трети страни.

Самостоятелно заети земеделски производители, които са граждани на друга държава-членка и които желаят да се установят и да пребивават постоянно в Румъния, се изключват от обхвата на разпоредбите на предходните алинеи или на каквито и да било норми или процедури, различни от тези, прилагани към румънски граждани.

Общ преглед на тези преходни мерки ще бъде направен на третата година след датата на присъединяване. За тази цел, Комисията представя доклад пред Съвета. Съветът може, като гласува единодушно по предложение на Комисията, да реши да съкрати или да прекрати преходния период посочен в първа алинея.

--------------------------------------------------
В. КАЧЕСТВО НА ВОДИТЕ

31991 L 0271: Директива 91/271/EИО на Съвета от 21 май 1991 г. относно пречистването на отпадъчни води от населените места (OВ L 135, 30.5.1991 г., стр. 40), последно изменена с:

- 32003 R 1882: Регламент (EО) № 1882/2003 на Европейския парламент и на Съвета от 29.9.2003 г. (OВ L 284, 31.10.2003 г., стр. 1).

Чрез дерогация от членове 3, 4 и 5, параграф 2 от Директива 91/271/EИО, изискванията за канализационните мрежи и за пречистването на отпадъчни води от населените места не се прилагат напълно в България до 31 декември 2014 г., в съответствие със следните междинни цели :

- до 31 декември 2010 г., се постига съответствие с директивата за агломерации с население повече от 10000 еквивалентни жители.

--------------------------------------------------
I. ТЪРГОВСКА МАРКА НА ОБЩНОСТТА

31994 R 0040: Регламент (EО) № 40/94 на Съвета от 20 декември 1993 г. относно търговската марка на Общността (OB L 11, 14.1.1994 г., стр. 1), изменен с:

- 31994 R 3288: Регламент (EО) № 3288/94 на Съвета oт 22.12.1994 г. (OB L 349, 31.12.1994 г., стр. 83),

- 32003 R 0807: Регламент (EО) № 807/2003 на Съвета oт 14.4.2003 г. (OB L 122, 16.5.2003 г., стр. 36),

- 12003 T: Акт относно условията за присъединяване и промените в Договорите — присъединяване на Чешката република, Република Естония, Република Кипър, Република Латвия, Република Литва, Република Унгария, Република Малта, Република Полша, Република Словения и Словашката република (ОВ L 236, 23.9.2003 г., стр. 33),

- 32003 R 1653: Регламент (EО) № 1653/2003 на Съвета oт 18.6.2003 г. (OB L 245, 29.9.2003 г., стр. 36),

- 32003 R 1992: Регламент (EО) № 1992/2003 на Съвета oт 27.10.2003 г. (OB L 296, 14.11.2003 г., стр. 1),

- 32004 R 0422: Регламент (EО) № 422/2004 на Съвета oт 19.2.2004 г. (OB L 70, 9.3.2004 г., стр. 1).

Член 159а, параграф 1 се заменя със следното:

"1. От деня на присъединяването на България, Чешката република, Естония, Кипър, Латвия, Литва, Унгария, Малта, Полша, Румъния, Словения и Словакия (наричани по-нататък "новата (ите) държава (и)-членка (и)"), действието на търговска марка на Общността, регистрирана или за която е подадена заявка съгласно настоящия регламент преди съответната дата на присъединяване, се разпростира върху територията на тези държави-членки, за да се гарантира еднакво действие в цялата Общност.".

--------------------------------------------------
Заключителен акт - II.Декларации - Г.Декларация на Република България - 7.Декларация на Република България относно използването на кирилицата в Европейския съюз



Официален вестник n° L 157 , 21/06/2005 стр. 0392 - 0392



7. Декларация на Република България относно използването на кирилицата в Европейския съюз С признаването на българския език като автентичен език на Договорите, а също и като официален и работен език, който се използва от институциите на Европейския съюз, кирилицата ще стане една от трите азбуки, които ще се използват официално в Европейския съюз. Тази съществена част от културното наследство на Европа представлява специфичен български принос към езиковото и културното многообразие на Съюза. --------------------------------------------------
Член 30

1. България, след като е спряла — в съответствие със своите ангажименти — преди 2003 г. окончателно, за последващо извеждане от експлоатация блок 1 и блок 2 на АЕЦ "Козлодуй", се обвързва с окончателното спиране на блок 3 и блок 4 от тази електроцентрала през 2006 г. и последващо извеждане от експлоатация на тези блокове.

2. През периода 2007-2009 г., Общността предоставя на България финансова помощ за подкрепа на нейните усилия по извеждане от експлоатация и предприемане на мерки по преодоляване на последствията от спирането и извеждането от експлоатация на блокове от 1 до 4 от АЕЦ "Козлодуй".

Помощта, между другото, обхваща мерки за подпомагане на извеждането от експлоатация на блокове от 1 до 4 на АЕЦ "Козлодуй""; мерки за привеждане в съответствие с достиженията на правото на ЕС в областта на околната среда; мерки за модернизиране в областта на конвенционалното производство, преноса и разпределението на енергия в България; мерки за подобряване на енергийната ефективност, повишаване използването на възобновяеми енергийни източници и за повишаване сигурността на енергийните доставки.

За периода 2007-2009 г., помощта възлиза на EUR 210 милиона (по цени за 2004 г.) във вид на бюджетни ангажименти, отпускани на равни годишни траншове от EUR 70 милиона (по цени за 2004 г.).

Помощта, или части от нея, може да бъде предоставена във вид на вноска на Общността към Международния фонда за подпомагане на извеждането от експлоатация на блоковете от АЕЦ "Козлодуй", управляван от Европейската банка за възстановяване и развитие.

3. Комисията може да приеме правила за реализиране на помощта, посочена в параграф 2. Правилата се приемат в съответствие с Решение 1999/468/EО на Съвета, oт 28 юни 1999 г., за уреждане на процедурите за упражняване на изпълнителните правомощията, предоставени на Комисията [16]. За тази цел Комисията се подпомага от комитет. Прилагат се членове 4 и 7 на Решение 1999/468/EО. Периодът, съгласно член 4, параграф 3 на Решение 1999/468/EО е шест седмици. Комитетът приема свои процедурни правила.

[16] ОВ L 184, 17.7.1999 г., стр. 23.

--------------------------------------------------
Член 26

1. България и Румъния плащат следните суми за Изследователския фонд за въглища и стомана, посочени в Решение 2002/234/ЕОВС на представителите на правителствата на държавите-членки, заседаващи в рамките на Съвета, от 27 февруари 2002 г. относно финансовите последици от изтичането на Договора за ЕОВС и относно Изследователския фонд за въглища и стомана [6]:

(EUR милиони, текущи цени) |

България | 11,95 |

Румъния | 29,88. |

2. Плащанията към Изследователския фонд за въглища и стомана се извършват на четири вноски, с начало 2009 г., и се плащат както следва, във всеки отделен случай, на първия

работен ден от първия месец на всяка година:

2009 г. : 15 %

2010 г. : 20 %

2011 г. : 30 %

2012 г. : 35 %.

[6] OВ L 79, 22.3.2002 г., стр. 42.

--------------------------------------------------
Член 37

Ако България или Румъния не успеят да изпълнят ангажиментите, които са поели в контекста на преговорите за присъединяване, като с това причиняват сериозно нарушение на функционирането на вътрешния пазар, включително като нарушат свои ангажименти по отношение на всички секторни политики, които засягат икономическите дейности с транс- граничен ефект, или представляват неизбежен риск за такова нарушение, Комисията може, до края на период от три години след присъединяването, след мотивирано искане от държава-членка или по своя собствена инициатива, да приеме европейски регламенти или решения за установяване на подходящи мерки.

Мерките са пропорционални, като се отдава приоритет на мерките, които най-слабо затрудняват функционирането на вътрешния пазар и, когато е подходящо, на прилагането на съществуващите секторни защитни механизми. Такива защитни мерки не следва да се налагат като средство за произволна дискриминация или прикрито ограничение на търговията между държавите-членки. Защитната клауза може да бъде приведена в действие дори преди присъединяването въз основа на заключенията от мониторинга, а приетите мерки влизат в сила от първия ден на присъединяването, освен ако те не предвиждат по-късна дата. Мерките остават в сила не по-дълго, отколкото е строго необходимо и, във всеки случай, се отменят, когато съответните задължения се изпълнят. Въпреки това, те могат да се прилагат и след периода, определен в първи параграф, доколкото съответните ангажименти не са изпълнени. В отговор на напредъка, който съответната нова държава-членка е постигнала при изпълнението на своите ангажименти, Комисията може да промени съответно мерките, доколкото е необходимо. Комисията информира своевременно Съвета, преди да отмени европейските регламенти и решения за установяване на защитни мерки, и надлежно отчита всички съображения на Съвета в това отношение.

--------------------------------------------------
А. КАЧЕСТВО НА ВЪЗДУХА

31994 L 0063: Директива 94/63 ЕО на Европейския парламент и Съвета от 20 декември 1994 г. за контрола на емисиите на летливи органични съединения (ЛОС), изпускани при съхраняването на бензини и превоза им от терминали до бензиностанции. (ОВ L 365, 31.12.1994 г., стр. 24), изменена с:

- 32003 R 1882: Регламент (ЕО) № 1882/2003 на Европейския парламент и на Съвета от 29.9.2003 г. (ОВ L 284, 31.10.2003 г.,стр.1).

1. Чрез дерогация от член 3 и приложение I на Директива 94/63/ЕО, изискванията за действащите инсталации за съхраняване в терминалите не се прилагат в Румъния:

- до 31 декември 2007 г. за 115 инсталации за съхраняване на 12 терминала и до 31 декември 2008 г. за 4 инсталации за съхраняване в 1 терминал с производителност над 25000 тона годишно, но по-малка или равна на 50000 тона годишно;

- до 31 декември 2007 г. за 138 инсталации за съхраняване в 13 терминала, до 31 декември 2008 г. за 57 инсталации за съхраняване в 10 терминала и до 31 декември 2009 г. за 526 инсталации за съхраняване в 63 терминала с производителност по-малка или равна на 25000 тона годишно.

2. Чрез дерогация от член 4 и приложение II на Директива 94/63/EО, изискванията за товарене и разтоварване на действащи подвижни цистерни в терминали не се прилагат в Румъния:

- до 31 декември 2007 г. за 36 инсталации за товарене и разтоварване в 12 терминала с производителност по-голяма от 25000 тона годишно, но по-малка или равна на 150000 тона годишно;

- до 31 декември 2007 г. за 82 инсталации за товарене и разтоварване в 18 терминала, до 31 декември 2008 г. за 14 инсталации за товарене и разтоварване в 11 терминала и до 31 декември 2009 г. за 114 инсталации за товарене и разтоварване в 58 терминала с производителност по-малка или равна на 25000 тона годишно.

3. Чрез дерогация от член 5 на Директива 94/63/EО, изискванията за действащи подвижни цистерни в терминали не се прилагат в Румъния:

- до 31 декември 2007 г. за 31 автоцистерни;

- до 31 декември 2008 г. за допълнителни 101 автоцистерни;

- до 31 декември 2009 г. за допълнителни 432 автоцистерни.

4. Чрез дерогация от член 6 и приложение III на Директива 94/63/EО, изискванията за товарене на действащи инсталации за съхраняване в бензиностанции не се прилагат в Румъния:

- до 31 декември 2007 г. за 116 бензиностанции, до 31 декември 2008 г. за допълнителни 19 бензиностанции и до 31 декември 2009 г. за допълнителни 106 бензиностанции с производителност над 1000 куб.метра/годишно;

- до 31 декември 2007 г. за 49 бензиностанции, до 31 декември 2008 г. за допълнителни 11 бензиностанции и до 31 декември 2009 г. за допълнителни 85 бензиностанции с производителност над 500 куб.метра/годишно, но по-малка или равна на 1000 куб.метра/годишно;

- до 31 декември 2007 г. за 23 бензиностанции, до 31 декември 2008 г. за допълнителни 14 бензиностанции и до 31 декември 2009 г. за допълнителни 188 бензиностанции с производителност по-малка или равна на 500 куб.метра/годишно.

--------------------------------------------------
Член 36

1. Ако до края на период от не повече от три години след присъединяването възникнат трайни и сериозни затруднения, в който и да е сектор на икономиката, или затруднения, които могат да причинят сериозно влошаване на икономическата ситуация в дадена област, България или Румъния могат да поискат разрешение да предприемат защитни мерки, за да възстановят положението и да приспособят засегнатия сектор към икономиката на вътрешния пазар.

При същите обстоятелства, всяка настояща държава-членка може да поиска разрешение да предприеме защитни мерки по отношение на България, Румъния или и на двете държави.

2. При искане от страна на заинтересованата държава, Комисията, посредством извънредна процедура, определя защитните мерки, които счита за необходими, като уточнява условията и реда, при които те трябва да влязат в сила.

В случай на сериозни икономически затруднения и при изрично искане от заинтересованата държава-членка, Комисията действа в рамките на пет работни дни от получаване на искането, придружено от съответната информация за него. Така приетите мерки се прилагат незабавно, като се отчитат интересите на всички засегнати страни, и не предвиждат осъществяването на граничен контрол.

3. Мерките, които са разрешени по силата на параграф 2, могат да включват дерогации от правилата на Договора за ЕО и настоящия акт до такава степен и за такива периоди, които са строго необходими за постигането на целите по смисъла на параграф 1. Отдава се приоритет на тези мерки, които най-слабо засягат функционирането на вътрешния пазар.

--------------------------------------------------
В. КАЧЕСТВО НА ВОДИТЕ

31991 L 0271: Директива 91/271/EИО на Съвета от 21 май 1991 година относно пречистването на отпадъчни води от населените места (OВ L 135, 30.5.1991 г., стр. 40), последно изменена с:

- 32003 R 1882: Регламент (EО) № 1882/2003 на Европейския парламент и на Съвета от 29.9.2003 г. (OВ L 284, 31.10.2003 г., стр. 1).

Чрез дерогация от членове 3, 4 и 5, параграф 2 на Директива 91/271/EИО, изискванията за канализационните мрежи за пречистване на отпадъчни води от населените места не се прилагат напълно в България до 31 декември 2014 г., в съответствие със следните междинни цели :

- до 31 декември 2010 г., се постига съответствие с директивата за агломерации с население повече от 10000 еквивалентни жители.

--------------------------------------------------
Акт относно условията за присъединяване на Република България и Румъния и промените в Учредителните договори на Европейския съюз - ЧАСТ ПЕТА: РАЗПОРЕДБИ, ОТНАСЯЩИ СЕ ДО ИЗПЪЛНЕНИЕТО НА НАСТОЯЩИЯ АКТ - ДЯЛ II:ПРИЛОЖИМОСТ НА АКТОВЕТЕ НА ИНСТИТУЦИИТЕ - Член 56



Официален вестник n° L 157 , 21/06/2005 стр. 0219 - 0219



Член 56 Когато актовете на институциите, приети преди присъединяването изискват адаптация, дължаща се на присъединяването и необходимите адаптации не са предвидени в настоящия акт или в неговите приложения, Съветът, с квалифицирано мнозинство, по предложение на Комисията, или Комисията, ако първоначалният акт е приет от нея, приема необходимите актове. Когато тези адаптации са приети след присъединяването, те могат да се прилагат от датата на присъединяването. --------------------------------------------------
Член 32

1. Създава се Инструмент за улесняване на бюджетните парични потоци и за подпомагане изпълнението на Шенгенското споразумение като временен инструмент, който да помогне на България и Румъния, между датата на присъединяване и края на 2009 г., да финансират дейностите на новите външни граници на Съюза за прилагане на достиженията на правото от Шенген, и контрола на външните граници и да помогне за подобряването на паричния поток в националните бюджети.

2. За периода 2007-2009 г., следните суми (по цени за 2004 г.) се предоставят на България и Румъния под формата на сумарни плащания по временния Инструмент за улесняване на бюджетните парични потоци и за подпомагане изпълнението на Шенгенското споразумение:

(EUR милиона, по цени —2004г.) |

| 2007 г. | 2008 г. | 2009 г. |

България | 121,8 | 59,1 | 58,6 |

Румъния | 297,2 | 131,8 | 130,8 |

3. Най-малко 50 % от разпределената сума за всяка страна по временния Инструмент за улесняване на бюджетните парични потоци и за подпомагане изпълнението на Шенгенското споразумение се използват, за да се помогне на България и Румъния по тяхното задължение да финансират дейности на новите външни граници на Съюза за прилагането на достиженията на правото на ЕС от Шенген и контрол на външните граници.

4. Една дванадесета от всяка годишна вноска се плаща на България и Румъния на първия работен ден от всеки месец на съответната година. Сумарните плащания се използват в рамките на три години след първото плащане. България и Румъния представят, не по-късно от шест месеца след изтичането на този тригодишен период, подробен доклад за окончателното изпълнение на сумарните плащания по частта за Шенген от временния Инструмент за улесняване на бюджетните парични потоци и за подпомагане изпълнението на Шенгенското споразумение, с обоснован отчет за разходите. Всички неизползвани или неоправдано изразходвани средства се възстановяват на Комисията.

5. Комисията може да приеме всякакви технически разпоредби, които са необходими за функционирането на временния Инструмент за улесняване на бюджетните парични потоци и за подпомагане изпълнението на Шенгенското споразумение.

--------------------------------------------------
12005SA043

Акт относно условията за присъединяване на Република България и Румъния и промените в Учредителните договори на Европейския съюз - ЧАСТ ПЕТА: РАЗПОРЕДБИ, ОТНАСЯЩИ СЕ ДО ИЗПЪЛНЕНИЕТО НА НАСТОЯЩИЯ АКТ - ДЯЛ I:СЪЗДАВАНЕ НА ИНСТИТУЦИИТЕ И ОРГАНИТЕ - Член 43



Официален вестник n° L 157 , 21/06/2005 стр. 0218 - 0218
8. ЕНЕРГЕТИКА

31968 L 0414: Директива 68/414/ЕИО на Съвета от 20 декември 1968 г., налагаща задължение на държавите-членки на ЕИО за поддържане на минимални запаси от нефт и/или петролни продукти (OВ L 308, 23.12.1968 г., стр. 14), последно изменена с:

- 31998 L 0093: Директива 98/93/ЕО на Съвета от 14.12.1998 г. (OВ L 358, 31.12.1998 г., стр. 100).

Чрез дерогация от член 1, параграф 1 на Директива 68/414/ЕИО минималното ниво на запаси от петролни продукти не се прилага в Румъния до 31 декември 2011 г. Румъния осигурява нейното минимално ниво на запаси от петролни продукти да съответства, за всяка категория петролни продукти, изброени в член 2, на среднодневната вътрешна консумация за най-малко следния брой дни, както е определено в член 1, параграф 1:

- 68,75 дни до 1 януари 2007 г.;

- 73 дни до 31 декември 2007 г.;

- 77,25 дни до 31 декември 2008 г.;

- 81,5 дни до 31 декември 2009 г.;

- 85,45 дни до 31 декември 2010 г.;

- 90 дни до 31 декември 2011 г..

--------------------------------------------------
Протокол относно условията и договореностите за приемането на Република България и на Румъния в Европейския съюз - ЧАСТ ПЕТА: РАЗПОРЕДБИ, ОТНАСЯЩИ СЕ ДО ИЗПЪЛНЕНИЕТО НА НАСТОЯЩИЯ ПРОТОКОЛ - ДЯЛ II:ПРИЛОЖИМОСТ НА АКТОВЕТЕ НА ИНСТИТУЦИИТЕ - Член 56



Официален вестник n° L 157 , 21/06/2005 стр. 0044 - 0044



Член 56 Когато актовете на институциите, приети преди присъединяването, изискват адаптация, дължаща се на присъединяването и необходимите адаптации не са предвидени в настоящия протокол или в неговите приложения, Съветът, по предложение на Комисията, или Комисията, ако първоначалния акт е приет от нея, приема необходимите актове. Когато тези адаптации са приети след присъединяването, те могат да се прилагат от датата на присъединяването. --------------------------------------------------
12005SP018

Протокол относно условията и договореностите за приемането на Република България и на Румъния в Европейския съюз - ЧАСТ ТРЕТА: ПОСТОЯННИ РАЗПОРЕДБИ - ДЯЛ II:ДРУГИ РАЗПОРЕДБИ - Член 18



Официален вестник n° L 157 , 21/06/2005 стр. 0034 - 0034
Акт относно условията за присъединяване на Република България и Румъния и промените в Учредителните договори на Европейския съюз - ЧАСТ ПЕТА: РАЗПОРЕДБИ, ОТНАСЯЩИ СЕ ДО ИЗПЪЛНЕНИЕТО НА НАСТОЯЩИЯ АКТ - ДЯЛ II:ПРИЛОЖИМОСТ НА АКТОВЕТЕ НА ИНСТИТУЦИИТЕ - Член 55



Официален вестник n° L 157 , 21/06/2005 стр. 0219 - 0219



Член 55 При надлежно мотивирано искане до Комисията от България или Румъния, не по-късно от датата на присъединяване, Съветът, по предложение на Комисията, или Комисията, ако първоначалният акт е приет от нея, може да вземе мерки, които се състоят във временна дерогация от прилагането на актовете на институциите, приети между 1 октомври 2004 г. и датата на присъединяване. Мерките се приемат в съответствие с правилата за гласуване относно приемането на акта, чиято временна дерогация се иска. Когато тези дерогации са приети след присъединяването, те могат да се прилагат от датата на присъединяване. --------------------------------------------------
Член 23

В член 6 на Протокол № 34 за преходните разпоредби, свързани с институциите и органите на Съюза, приложен към Конституцията и Договора за ЕОАЕ, между вписванията за Белгия и за Чешката република, се добавя следното:

"България 12"

и, между вписванията за Португалия и за Словения се добавя:

"Румъния 15".

--------------------------------------------------
Член 1

1. Република България и Румъния с настоящия договор стават членове на Европейския съюз.

2. Република България и Румъния стават страни по Договора за създаване на Конституция за Европа и по Договора за създаване на Европейската общност за атомна енергия с измененията и допълненията в него.

3. Условията и договореностите по приемането са установени в приложения към настоящия договор. Разпоредбите на този протокол са неразделна част от настоящия договор.

4. Протоколът, включително неговите приложения и допълнения, се прилагат към Договора за създаване на Конституция за Европа и към Договора за създаване на Европейската общност за атомна енергия и неговите разпоредби са неразделна част от тези договори.

--------------------------------------------------